GL โกยกำไรปี 58 กว่า 580 ลบ. โตเกือบ 4 เท่าตัว! หลังรายได้พุ่งปรี๊ด
GL โกยกำไรปี 58 เกือบ 600 ลบ. โดยมีกำไร 582.89 ลบ. เพิ่มขึ้นเกือบ 4 เท่าตัวจากปีก่อนมีกำไร 117.72 ลบ. หลังรายได้พุ่ง
15 ก.พ. 2559

บริษัท กรุ๊ปลีส จำกัด (มหาชน) หรือ GL และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 582.89 ล้านบาท หรือ 0.489 บาทต่อหุ้น เพิ่มขึ้น 395% จากปีก่อนที่มีกำไรสุทธิ 117.72 ล้านบาท หรือ 0.112 บาทต่อหุ้น
โดยกำไรในช่วงดังกล่าวเพิ่มขึ้นเนื่องจาก บริษัทมีรายได้ดอกผลเช่าซื้อเพิ่มขึ้นจาก 1,676.42 ล้านบาท เป็น 1,898.44 ล้านบาท โดยเพิ่มขึ้น222.02 ล้านบาท หรือคิดเป็นร้อยละ 13.24 ขณะเดียวกันมีรายได้ดอกผลจากสินเชื่อแก่ผู้บริโภค โดยมีสินทรัพย์ค้ำประกันเพิ่มขึ้น
นอกจากนี้บริษัทมีรายได้อื่นในงบการเงินรวมเพิ่มขึ้นจาก 185.93 ล้านบาท เป็น 564.78 ล้านบาท โดยเพิ่มขึ้น 378.85 ล้านบาท เป็นการเพิ่มโดยบริษัทแม่ 106.63 ล้านบาท จากบริษัทย่อยในประเทศ 22.97 ล้านบาท และบริษัทย่อยในต่างประเทศ 249.24 ล้านบาท